VEGA præsenterer   
**Fastpoholmen fyrer op for en ren farvelade af musikalsk leg**    
*De musikalske legebørn i Fastpoholmen serverer et overflødighedshorn af god musik og rum til at danse, når de fylder Store VEGA d. 4. december.*

Fastpoholmen er et unikt, skandinavisk band med komponist og sanger Adam Fastholm samt hans kusine Dawn Fastholm i spidsen. 

Øresundsbastarderne, som de også er blevet kaldt, har skabt deres helt egen genre, der er en dejlig blanding af viser, reggae, ska, afro, indie og elektroniske elementer. Det lyder vanvittigt på papiret, men alt giver mening, når du hører musikken. 

Fastpoholmen har eksisteret som band siden 2010. De har udgivet fire studiealbums og to ep'er. Deres største hits er: “Himlen” (2010), “Över” (2013), “Tilsammans é vi bra“ (2016), “Dudu” (2018) og “Swing o Boogie Groove” (2020). Deres seneste fuldlændge album *Camping Orchestern* udkom i september 2019. 

Bandets danske uhøjtidelighed og svenske melankoli giver musikken et særdeles nordisk udtryk, men kombinationen af Adams unikke samples, de stærke sange og de talentfulde musikere skaber samtidig en original og international lyd. 

Der er intet at sammenligne Fastpoholmen med! De skal opleves, og du bliver aldrig skuffet.   
   
**Fakta om koncerten**    
Fastpoholmen (DK/SE)    
Fredag den 4. december, 2020 kl. 20.00    
Store VEGA, Enghavevej 40, 1674 København V    
Billetpris: 250kr. + gebyr    
Billetsalget starter i dag via vega.dk og Ticketmaster